WP: Azərbaycanda bəzi jurnalistlər pulsuz mənzil alır, bəziləri həbsxana kamerası 
"Azərbaycan lideri hərc-mərcliyi beləcə davam etdirir, bir tərəfdən azadlıqdan danışır, digər tərəfdən tiran kimi davranır"
İyulun 22-də Azərbaycanda Milli Mətbuat Günü qeyd olunanda, prezident İlham Əliyev jurnalistlərə 255 mənzil hədiyyə etdi. Dörd il öncə jurnalistlərdən ötrü ilk binanın açılışı olmuş, 155 mənzil paylanmışdı. Cənab Əliyev hər dəfə eyni sözləri işlədib, ölkədə söz azadlığının təmin olunduğunu deyib. Bu haqda "The Washington Post" qəzeti redaksiya məqaləsində yazır. – məqalədə deyilir. Məqalədə Əliyevin idarəçiliyi qorxu üzərində qurduğu və ona sadiqlik göstərənləri mükafatlandırdığı qeyd olunur. Ölkədə sonuncu müstəqil xəbər mediası olan "Turan" İnformasiya Agentliyinin direktoru Mehman Əliyevin qrant qanununu pozmaq ittihamıyla həbsə atıldığı vurğulanır. – yazıda oxuyuruq. AzadlıqRadiosunun Azərbaycan xidməti iyulun 19-da, mətbuat günündən öncə Mehman Əliyevə istinadla yazırdı ki, ona da hələ 3 il öncə mənzil verilməsi üçün əməkdaşların siyahısını vermək təklif edilib. Amma agentlik bundan imtina edib. M.Əliyev deyirdi ki, bu, jurnalistin rüşvət almasının başqa bir formasıdır. Qəzet bu müsahibədən bir neçə həftə sonra agentliyə təzyiqlərin başlandığını yazır. Vergilər Nazirliyi avqustun 8-də "Turan" agentliyinin fəaliyyətinin səyyar vergi yoxlamasına başlayıb. Nazirlik iddia edir ki, 60 min manat vergidən yayındırılıb. M.Əliyev ittihamları qəbul etmir. Avqustun 17-də isə artıq agentlikdən son 7 ilin sənədlərinin istənildiyi bildirilib. Agentliyin bütün bank hesabları dondurulub. Avqustun 25-də M.Əliyev haqqında noyabrın 7-nə kimi həbs-qətimkan tədbiri seçilib. Avqustun 31-də isə kollektiv bəyan edib ki, "Turan" İnformasiya Agentliyi kommersiya qurumu olaraq fəaliyyətini dayandırır. – "The Washington Post" qəzeti belə yazır. Bu məqaləyə hakimiyyətdən hələlik reaksiya gəlməyib. Ancaq hakimiyyət təmsilçiləri adətən ölkədə təməl insan hüquq və azadlıqlarının təmin olunduğunu, fərdlərin konkret cinayətlərə görə cəza çəkdiyini bildirirlər. ABŞ Senatoru Con Makkeyn bu gün Tvitter hesabında Washington Post-dakı məqaləyə link qoyaraq davamçılarına onu oxumağı tövsiyə edib.